
           REFERAT
					privind completarea H.C.L. nr.214/23.11.2012
         privind instituirea Taxei de reabilitare termică şi a mecanismului de recuperare a sumelor avansate de 	   		Consiliul Local al Municipiului Timişoara, pentru blocurile de locuinţe finanţate prin 					    		  Programul Operaţional Regional 2007-2013

	
	Prin Hotărârea Consiliului Local nr.214/23.11.2012, s-a aprobat instituirea Taxei de reabilitare termică şi mecanismului de recuperare a sumelor avansate de Consiliul Local al Municipiului Timişoara, pentru blocurile de locuinţe finanţate în cadrul Programul Operaţional Regional 2007-2013, Axa proritară 1, Domeniul major de intervenţie 1.2 -  Sprijinirea investiţiilor în eficienţa energetică a blocurilor de locuinţe.

Una din condițiile de eligibilitate a proiectelor finanțate în cadrul POR 2007-2013, a fost obligativitatea  asigurări de către solicitant, a resurselor financiare pentru acoperirea tuturor cheltuielilor aferente componentelor ce au compus cererile de finanţare (cheltuieli eligibile şi neeligibile), în condiţiile rambursării a maxim 60% din cheltuielile eligibile din FEDR şi de la bugetul de stat, respectiv recuperării ulterioare a cotei-părţi ce revine fiecărei asociaţii de proprietari din valoarea componentei respective (cheltuieli eligibile şi neeligibile).

Urmare a faptului că începând cu data de 02.11.2016, s-a finalizat implemetarea proiectelor finanțate în cadrul POR 2007-2013 și că sumele avansate de către autorităţile administraţiei publice locale a Municipiului Timișoara, pentru asigurarea cotei de contribuţie proprie a proprietarilor/asociaţiilor de proprietari, nu au fost recuperate, decât parțial, acestea vor fi recuperate, în conformitate cu prevederile art.14 dinOUG nr.18/2009 privind creşterea performanţei energetice a blocurilor de locuinţe, actualizată, respectiv prin Taxa de reabilitare termică, instituită și aprobată prin Hotărârea Consiliului Local nr.214/23.11.2012, în conformitate cu prevederile art. art.14 din O.U.G. nr. 18/2009.

În vederea fundamentării mecanismului de recuperare, urmărire și executare a taxei de reabilitare termică, propunem spre aprobare, completarea Hotărârii Consiliului Local nr.214/23.11.2012 cu următoarele:

1)Sumele avansate de către autorităţile administraţiei publice locale pentru finanţarea cotelor-părţi indivize aferente părţilor comune ale imobilelor  se vor recupera de la beneficiari  prin intermediul taxei, in termen de  maxim 10 ani de la data receptiei la terminarea lucrărilor, eșalonarea sumei de recuperat cu titlu de taxă, ce fac obiectul deciziei de impunere, se va face pe o perioadă de 5 ani, începând cu data de întâi ianuarie a anului fiscal următor celui în care se emite decizia de impunere.
3) Taxa se achită anual in 2 rate egale, până la datele de 31 martie și 30 septembrie, ale fiecărui an fiscal.
4) Decizia de impunere prin care se stabilește taxa, devine executorie în condițiile legii, la expirarea fiecărui termen de plată prevăzut în cuprinsul acesteia. 
5) Taxa se urmărește și se execută în condițiile Legii nr. 207/2015 privind Codul de procedură fiscală.
6) Cuantumul taxei va fi fundamentat printr-un referat întocmit de către compartimentul de specialitate din cadrul  aparatului propriu al Primarului, cu atribuții în implementarea programului, în funcție de:  
· sumele avansate de către autorităţile locale pentru asigurarea cotei de contribuţie aferente proprietarilor;
· cotele-părţii indivize din proprietatea comună aferentă fiecărei proprietăţi individuale;
· dupa caz si in  baza documentelor si a constatărilor proprii ale acestui compartiment. 
  7) Dacă imobilul, proprietate individuala, finanțat prin POR 2007-2013, se află în proprietatea comună a  două sau mai multe persoane se aplică urmatoarele reguli:
· în cazul în care cotele-părţi din dreptul de proprietate asupra imobilului sunt determinate, fiecare coproprietar datorează taxa corespunzătoare cotei-părţi deţinute,
· în cazul în care cotele-părţi din dreptul de proprietate asupra imobilului nu sunt determinate, cotele-părţi sunt prezumate a fi egale, până la proba contrară. Fiecare dintre coproprietari datorează o taxă egală, rezultată în urma împărţirii taxei datorate pentru întreg imobilul.
 8) Taxa de reabilitare termică se stabilește prin  decizie de impunere emisă de către Direcția Fiscală a Municipiului Timișoara, în baza referatului întocmit  de către Compartimentul Eficientizare Energetică Clădiri, cu atribuții in implementarea programului și va cuprinde următoarele elemente:
· denumirea organului fiscal emitent,
· data la care a fost emis şi termenele de plată,  
· datele de identificare a contribuabilului/plătitorului şi, dacă este cazul, datele de identificare a persoanei împuternicite de contribuabil/plătitor,  
· obiectul actului administrativ fiscal și perioada pentru care a fost stabilită taxa,  
· motivele de fapt,  
· temeiul de drept,  
· numele şi calitatea persoanelor împuternicite ale organului fiscal, potrivit legii,  
· semnătura persoanelor împuternicite ale organului fiscal, potrivit legii, precum şi ştampila organului fiscal emitent,  
· posibilitatea de a fi contestat, termenul de depunere a contestaţiei şi organul fiscal la care se depune contestaţia, 
· menţiuni privind audierea contribuabilului/plătitorului.  
  9)  Referitor la neplata taxei și majorări de întârziere:
· Pentru neplata taxei la termenele scadente se datorează majorări de întârziere. 
· Nivelul și modul de calcul al majorărilor de întârzriere sunt cele prevăzute la art. 183 alin.(2) din Legea  nr. 207/2015. 
·  Majorările de întârziere se stabilesc prin decizie de impunere emisă de organul fiscal, prevederile Codului de procedură fiscală în  materie aplicându-se corespunzător.

